Pe 25 martie 2016, Keys a fost anunțată drept noul antrenor al sezonului al unsprezecelea al emisiunii "The Voice". La 4 mai 2016, Keys a lansat primul ei disc single după patru ani, intitulat „In Common”. Pe 28 mai 2016, Keys a cântat la ceremonia de deschidere a Finalei Ligii Campionilor 2016 de pe San Siro din Milano. Cântecul a ajuns pe primul loc în clasamentul Billboard's Dance Club Songs pe 15 octombrie. Pe 20 iunie 2016, Keys a produs și a jucat într-un film de scurt metraj intitulat "We Are Here". Acțiunea filmului se învârte în jurul lui Zara (Keys) și a familii sale care încearcă să fugă din Statele Unite în Mexic după ce mai multe atacuri cu bombă au distrus Los Angelesul, transformându-l într-o zonă de război. Pe 26 iulie 2016, Keys a cântat la Convenția Națională a Partidului Democrat, care s-a desfășurat la Philadelphia. În octombrie 2016, a lansat un single pentru albumul "Here" intitulat „Blended Family (What You Do For Love)” în colaborare cu A$AP Rocky. Pe 1 noiembrie, Keys a lansat scurt-metrajul „The Gospel”, care a însoțit albumul. "Here" a fost lansat pe 4 noiembrie și a ajuns pe locul al doilea în topul "Billboard 200", devenind al șaptelea său album care se clasează în primele zece. A ajuns și pe primul loc în clasamentul &lt;a href="R%26amp%3BB/Hip-Hop%20Albums"&gt;R&amp;B/Hip-Hop Albums&lt;/a&gt;, fiind al șaptelea care reușește această performanță.